Fem evakuert etter skyting i Stavanger
Fem personer var til stede under skytingen, men ingen ble truffet av skuddene. Ifølge politiet er fire av disse tilknyttet en utleiedel i boligen. Den femte personen har trolig et familieforhold til gjerningsmannen, opplyser politiet. – Vi vet foreløpig ikke hvor mange skudd som ble avfyrt, men da politiet fikk den første telefonen hørte vi at det ble avfyrt skudd i bakgrunnen. Det ble også avfyrt skudd da politiet kom til stedet, opplyser operasjonslederen. Politiet mener å ha kontroll på skytevåpenet. Det skal være snakk om et etthåndsvåpen. Det ble ikke avfyrt skudd mot politiet. Politiet vet foreløpig ikke hva som var foranledningen til skytingen. Gjerningspersonen har erkjent forholdene. – Vi har en patrulje på stedet nå som etterforsker hva som har skjedd, sier Stavik. Politiet fikk melding om skytingen klokken 14.24.
En mann i 50-årene ble tidligere i dag pågrepet for å ha avfyrt flere skudd i en bolig på Sunde i Stavanger søndag ettermiddag. Nå er han siktet for trusler.